**Hampaiston kartiokeilatomografiatutkimus**

Hampaiston kartiokeilatomografialla (KKTT) voidaan tutkia hampaistoa, leukoja ja sinusten aluetta.

Ajanvaraaminen ja yhteystiedot (28.5.2024 alkaen)

Tutkimuspaikka: Keskusröntgen, sisäänkäynti NK, N4, 1.kerros, aula 1

Oberon: Kustannuspaikka Z3372, Resurssi N112A

Varaustyypit: KKTT

Ajanvaraustiedustelut: puh. 08 315 2113

Röntgenkuvausta koskevat tiedustelut: puh. 08 315 3741

Indikaatiot, kontraindikaatiot ja riskit

Indikaatiot: Hampaiston ja leukojen diagnostiikka

Kontraindikaatiot: Vapina, vaikeus olla liikkumatta, ko-operaation puute.

Kuvauksessa pitää pystyä istumaan tukematta muutaman minuutin ajan.

Riskit: Kuvauksessa käytetään röntgensäteilyä. Hampaiston kartiokeilakuvauksen sädeannos määräytyy kuvauksen laajuuden ja resoluution mukaan.

Esivalmistelut

Ennen kuvausta potilaalta pyydetään riisumaan pään ja kaulan alueen korut. Mahdolliset hammasproteesit otetaan KKTT-kuvauksen ajaksi pois.

Tutkimuksen kulku

Röntgenhoitaja ohjaa potilaan kuvaukseen. Tutkimuksessa potilas istuu kuvauksen ajan. Kuvanoton ajan potilaan tulee olla liikkumatta. Kuvaustilanteeseen on varattu aikaa noin 15 minuuttia.

Jälkihoito ja seuranta

Tutkimuksen jälkeen ei ole jälkihoitoa eikä rajoituksia.